text: Sparekasse er en super arbejdsplads
  16 november 2011 kl. 10.25
  Frøs Herreds Sparekasse er kåret som Danmarks næstbedste arbejdsplads.
  Sidst Danmarks bedste arbejdsplads skulle kåres, blev Frøs Herreds Sparekasse nummer 1.
  I år er sparekassen kåret som Danmarks næstbedste arbejdsplads - og er rigtig godt tilfredse med placeringen.
  Det er ottende gang, Frøs er med i undersøgelsen, og i 2010 blev Frøs Danmarks bedste arbejdsplads.
  Det førte til, at virksomheden blev Europas Bedste Arbejdsplads 2011 blandt små- og mellemstore arbejdspladser.  
  I 7 år har Frøs Herreds Sparekasse ligget i top 5 på listen.
  - Det er krævende at drive et pengeinstitut i disse tider. Det kræver fokus og arbejdsomhed. Derfor er vi meget tilfredse og stolte ? især fordi vi bruger mange ressourcer på kommunikation og være tæt på vores medarbejdere. Vi har den simple filosofi, at hvis medarbejderen har det godt, har virksomheden det godt, siger administrerende Kurt Jensen.
  Danmarks Bedste Arbejdspladser kåres af Berlingske Nyhedsmagasin og Great Place to Work® Institute Danmark. 
  De deltagende virksomheder bliver målt på følgende punkter:
  1. Troværdighed ? medarbejdernes opfattelse af ledelsens kommunikation, kompetence og integritet
  2. Respekt ? medarbejdernes oplevelse af ledelsens opbakning, samarbejde og omsorg
  3. Retfærdighed ? den lighed, upartiskhed og retfærdighed medarbejderen oplever i hverdagen
  4. Stolthed ? den følelse medarbejderen har overfor job, arbejdsgruppe og arbejdsplads
  5. Fællesskab ? graden af imødekommenhed, kammeratskab og venlighed, der præger arbejdspladsen.
  